96 BREIÐFIRÐINGUR Árshátíð okkar á Þorra var vel sótt og vel heppnuð í alla staði líkt og undanfarin ár . Að þessu sinni var það Níels Árni Lund sem var veislustjóri og hljómsveitin Miðaldarmenn lék fyrir dansi Þetta árið var sú nýbreyttni höfð á að spiluð var félagsvist alla sunnudaga og virðist það hafa fallið í góðan jarðveg . Ýmist er þá spiluð parakeppni , þriggja daga keppni eða bara stakir dagar . Mæting hefur verið hin ágætasta og fólk virðist mjög ánægt að hafa möguleika á að spila félagsvist alla sunnudaga . Bridge-ið hefur einnig náð miklum vinsældum og er spilað hér í Breiðfirðingabúð öll sunnudagskvöld . Eins hefur verið boðið upp á dansnámskeið á vegum félagsins í vetur bæði í línudönsum og samkvæmisdönsum . Námskeið þessi hafa verið mjög vel sótt og hver veit nema við fáum að sjá afrakstur þessara námskeiða þegar líða fer á vorið . Frá námskeiði í linudönsum veturinn 2006 . Breiðfirðingakórinn hefur æft stíft í vetur og hefur trúlegast aldrei verið eins fjölmennur . Kórinn hefur verið duglegur að syngja við hinar ýmsu skemmtanir á vegum félagsins sem og utan þess og er aðsóknin á þessar skemmtanir yfirleitt mjög góðar og viðtökurnar eftir því . Húsverðir Breiðfirðingabúðar eru líkt og undanfarin ár hjónin Hörður Rúnar Einarsson og Sólveig Valtýsdóttir og kunnum við þeim bestu þakkir fyrir virkilega vel unnin störf .